ddrg/super_eurlex huggingface dataset:
Uredba Komisije (ES) št. 1410/96

z dne 19. julija 1996

o delni odpravi Uredbe (ES) št. 3053/95, ki spreminja priloge I, II, III, V, VI, VII, VIII, IX in XI k Uredbi Sveta (EGS) št. 3030/93 o skupnih pravilih za uvoz nekaterih tekstilnih izdelkov po poreklu iz tretjih držav

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3030/93 z 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav [1], nazadnje spremenjene z Uredbo Komisije (ES) št. 941/96 [2], in zlasti člena 19 v zvezi s členom 17,

ker sta peta in šesta alinea člena 1 Uredbe Komisije (ES) št. 3053/95 [3] spremenili in razveljavili prilogi VI in VIa k Uredbi (EGS) št. 3030/93, v tem zaporedju; ker je bila ta sprememba sprejeta v času, ko na podlagi člena 19 Uredbe (EGS) št. 3030/93 Komisija za to še ni imela pooblastil, saj Svet še ni odločil, da sklene ali začasno uporabi dogovor o dostopu na trg med Komisijo ter Indijo in Pakistanom; ker Uredba (ES) št. 3053/95 torej vsebuje procesno napako, ki utemeljuje vsaj njeno odpravo ali delno razveljavitev; ker je glede na sodno prakso Sodišča, zlasti kot je ugotovljeno v njegovi sodbi z dne 20. junija 1991 v sodnem primeru C-248/89, Cargill v. Commission ECR I, str. 2987, odprava nezakonitega akta dopustna samo, če se opravi v razumnem roku in če se zadostno upoštevajo legitimna pričakovanja, ki izhajajo iz njegovega sprejetja; ker uporaba teh načel zahteva, da se v obdobju od 1. januarja 1995 do datuma začetka veljavnosti te uredbe spoštujejo pravice podeljene predvidenim upravičencem, zlasti tistim, ki so vključeni v trgovino s tekstilnimi izdelki (po Uredbi (ES) št. 3053/95);

ker je kljub temu treba poudariti, da ta odprava ne pomeni razvrednotenja ali odstopanja od člena 20 Uredbe (EGS) št. 3030/93, ki določa, da omenjena uredba skupaj s prilogami "ne pomeni odstopanja od določb dvostranskih sporazumov, protokolov ali dogovorov o trgovini s tekstilnimi izdelki, ki jih je Skupnost sklenila s tretjimi državami, naštetimi v Prilogi II, ali od ATC za članice STO iz Priloge XI, in ki prevladajo v primeru sporov";

ker so ukrepi, predvideni s to uredbo, v skladu z mnenjem Tekstilnega odbora,

SPREJELA NASLEDNJO UREDBO:

Člen 1

1. Uredba (ES) št. 3053/95 se razveljavi z veljavnostjo za nazaj od 1. januarja 1995, ker peta in šesta alinea člena 1 te uredbe spreminjata in/ali razveljavljata prilogi VI in VIa k Uredbi (EGS) št. 3030/93.

2. Delna odprava Uredbe (ES) št. 3053/95, omenjena v odstavku 1, ne vpliva na pravice, ki so bile z njenim sprejemom podeljene predvidenim upravičencem v obdobju med 1. januarjem 1995 in datumom začetka veljavnosti te uredbe.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. julija 1996

Za Komisijo

Leon Brittan

Podpredsednik

[1] UL L 275, 8.11.1993, str. 1.

[2] UL L 128, 29.5.1996, str. 15.

[3] UL L 323, 30.12.1995, str. 1.

--------------------------------------------------
Uredba Komisije (ES) št. 396/96

z dne 4. marca 1996

o spremembi Uredbe (ES) št. 2019/94 o uvozu ostankov od proizvodnje škroba iz koruze iz Združenih držav Amerike

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1863/95 [2], in zlasti člena 9(2) Uredbe,

ker Uredba Komisije (ES) št. 344/96 z dne 26. februarja 1996, ki spreminja Uredbo Sveta (EGS) št. 2658/87 o tarifni in statistični nomenklaturi in o Skupni carinski tarifi [3] v poglavju 23 vstavlja dodatno opombo, ki opisuje določene mešanice, ki izpolnjujejo pogoje za carine oproščen uvoz v Skupnost; ker je bila v ta namen številka 2309 dopolnjena s posebno podštevilko;

ker Uredba Komisije (ES) št. 2019/94 [4] predpisuje posebne predpise, katerih namen je zajamčiti, da je uvoženi proizvod v skladu z dogovorjeno carinsko oznako; ker se ta proizvod sedaj uvršča v novo podštevilko, ki jo je uvedla Uredba (ES) št. 344/96; ker je zaradi tega treba spremeniti Uredbo (ES) št. 2019/94; ker ta sprememba ne sme vplivati na polno veljavnost dovoljenj, izdanih pred začetkom veljavnosti te uredbe, z ozirom na poimenovanje proizvoda;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Uredba (ES) št. 2019/94 se spremeni na naslednji način:

1. oznaka KN "23031019", navedena v členu 1 (1) in v členu 2 se nadomesti z oznako KN "23099020".

2. v Prilogi se "Certificate of conformity", ki ga izda ameriška industrija, nadomesti z dokumentom, priloženim tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 8. septembra 1994.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. marca 1996

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 179, 29.7.1995, str. 1.

[3] UL L 49, 28.2.1996, str. 1.

[4] UL L 203, 6 8.1994, str. 5.

--------------------------------------------------

PRILOGA

+++++ TIFF +++++

--------------------------------------------------
Uredba Komisije (ES) št. 829/96

z dne 6. maja 1996

o spremembah Uredbe (EGS) št. 1727/92 o podrobnih pravilih za izvajanje posebnega režima za dobavo žitnih proizvodov Azorom in Madeiri in o sestavi načrtovane bilance oskrbe in Uredbe (ES) št. 2883/94 o določitvi načrtovane bilance oskrbe Kanarskih otokov s kmetijskimi proizvodi, ki so zajeti v posebnih ukrepih iz členov 2, 3, 4 in 5 Uredbe Sveta (EGS) št. 1601/92

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1600/92 z dne 15. junija 1992 o posebnih ukrepih za Azore in Madeiro v zvezi z nekaterimi kmetijskimi proizvodi [1], kakor je bila nazadnje spremenjena z Uredbo Komisije (ES) št. 2537/95 [2], in zlasti člena 10 Uredbe,

ob upoštevanju Uredbe Sveta (EGS) št. 1601/92 z dne 15. junija 1992 o posebnih ukrepih za Kanarske otoke glede nekaterih kmetijskih proizvodov [3], kakor je bila nazadnje spremenjena z Uredbo (ES) št. 2537/95, in zlasti člena 3(4) Uredbe,

ker so načrtovane bilance oskrbe žita za Azore in Madeiro določene z Uredbo Komisije (EGS) št. 1727/92 [4], kakor je bila nazadnje spremenjena z Uredbo (ES) št. 2270/95 [5], in za Kanarske otoke z Uredbo Komisije (ES) št. 2883/94 [6], kakor je bila nazadnje spremenjena z Uredbo (ES) št. 2931/95 [7]; ker je zaradi pokrivanja potreb teh območij treba spremeniti te načrtovane bilance oskrbe;

ker so ukrepi, predvideni v tej uredbi, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Priloga k Uredbi (EGS) št. 1727/92 se nadomesti s Prilogo I k tej uredbi.

Člen 2

Priloga VI Uredbe (ES) št. 2883/94 se nadomesti s Prilogo II k tej uredbi.

Člen 3

Ta uredba začne veljati z dnem objave v Uradnem listu Evropskih skupnosti.

Uporablja se od 1. maja 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. maja 1996

Za Komisijo

Franz Fischler

Član Komisije

[1] UL L 173, 27.6.1992, str. 1.

[2] UL L 260, 31.10.1995, str. 10.

[3] UL L 173, 27.6.1992, str. 13.

[4] UL L 179, 1.7.1992, str. 101.

[5] UL L 231, 28.9.1995, str. 21.

[6] UL L 304, 29.11.1994, str. 18.

[7] UL L 307, 20.12.1995, str. 10.

--------------------------------------------------

PRILOGA I

PRILOGA

Azori in Madeira: Bilanca oskrbe za žita za tržno leto 1995/96

(V tonah) |

Proizvod | Azori | Madeira |

Krušna navadna pšenica | 34000 | 25000 |

Krmna pšenica | 200 | 2000 |

Ječmen | 14500 | 7000 |

Trda pšenica | 300 | 7000 |

Koruza | 100000 | 35000 |

Slad | 1000 | 2200 |

Skupaj | 150000 | 78200 |

--------------------------------------------------

PRILOGA II

PRILOGA VI

Kanarski otoki: Bilanca oskrbe za žitne proizvode za tržno leto 1995/96

(V tonah) |

Oznaka KN | Proizvod | Količina |

100190 | Navadna pšenica | 155000 |

100110 | Trda pšenica | — |

1003 | Ječmen | 30000 |

1004 | Oves | 1600 |

1005 | Koruza | 180000 |

11031150 | Trda pšenica – grobi in fini zdrob | 4300 |

110313 | Koruzna moka – grobi in fini zdrob | 5000 |

110319 | Drugo – grobi in fini zdrob | — |

110321 do110329 | Peleti (kroglice) | — |

1107 | Slad | 16500 |

--------------------------------------------------
Uredba Komisije (ES) št. 1735/96

z dne 4. septembra 1996

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo (ES) št. 1192/96 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge te uredbe;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in ki jo določajo posebni predpisi Skupnosti, z namenom uporabe carinskih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice, priložene k tej uredbi, uvrstiti v ustrezne tarifne oznake KN, ki so navedene v stolpcu 2, in sicer iz utemeljitev, navedenih v stolpcu 3;

ker je primerno, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3] imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, določenimi s to uredbo;

ker so ukrepi, predvideni s to uredbo, v skladu z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. septembra 1996

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 156, 29.6.1996, str. 15.

[3] UL L 302, 19.10.1992, str. 1.

--------------------------------------------------

PRILOGA

Poimenovanje blaga | Uvrstitev v tarifno oznako KN | Utemeljitev |

(1) | (2) | (3) |

Stekleni "clip" okvirjev, dimenzij 30 × 40 cm, ki ga sestavlja strojno obdelana steklena plošča, z obdelanimi robovi,tiskan list papirjainkos lepenke kot podlaga za sliko, ki ga držijo skupaj štiri ščipalke iz navadne kovine | 70139990 | Uvrstitev opredeljujejo določbe splošnih pravil 1, 3(b) in 6 za razlago kombinirane nomenklature in besedilo tarifnih oznak KN 7013, 701399 in 70139990. Izdelek se uporablja za notranjo dekoracijo |

--------------------------------------------------
Uredba Komisije (ES) št. 1875/97

z dne 26. septembra 1997

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 6(3) in (4) Uredbe,

ker so, skladno s členom 5 Uredbe (EGS) št. 2081/92, države članice Komisiji poslale vloge za registracijo nekaterih imen kot geografskih označb ali označb porekla;

ker je bilo ugotovljeno, skladno s členom 6(1) navedene uredbe, da so vloge izpolnjevale vse zahteve, predvsem pa, da so navedene vse zahtevane informacije v skladu s členom 4 Uredbe;

ker po objavi zadevnih imen v Uradnem listu Evropskih skupnosti [3] Komisija ni prejela nobenega ugovora po členu 7 Uredbe;

ker naj se zato ta imena vnesejo v "Register zaščitenih označb porekla in zaščitenih geografskih označb" in se tako zaščitijo na celotnem ozemlju Skupnosti kot geografske označbe ali označbe porekla,

SPREJELA NASLEDNJO UREDBO:

Člen 1

Imena v priloženi Prilogi se dodajo v Prilogo k Uredbi Komisije (ES) št. 2400/96 [4] in se vnesejo v skladu členom 6(3) Uredbe (EGS) št. 2081/92 v "Register zaščitenih označb porekla in zaščitenih geografskih označb" kot zaščitene geografske označbe (ZGO) ali zaščitene označbe porekla (ZOP).

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. septembra 1997

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL C 24, 24.1.1997, str. 2.

[4] UL L 327, 18.12.1996, str. 11.

--------------------------------------------------

PRILOGA

PROIZVODI, NAŠTETI V PRILOGI II K POGODBI ES, NAMENJENI ZA PREHRANO LJUDI

Mesni izdelki:

PORTUGALSKA:

- Lombo Branco de Portalegre (SGN)

- Lombo Enguitado de Portalegre (SGN)

- Painho de Portalegre (SGN)

- Cacholeira Branca de Portalegre (SGN)

- Chouriço Mouro de Portalegre (SGN)

- Linguiça de Portalegre (SGN)

- Morcela de Assar de Portalegre (SGN)

- Morcela de Cozer de Portalegre (SGN)

- Farinheira de Portalegre (SGN)

- Linguiça de Portalegre (SGN)

--------------------------------------------------
UREDBA KOMISIJE (ES) št. 2301/97

z dne 20. novembra 1997

o vnosu nekaterih imen v "Register certifikatov o posebnih lastnostih", predvidenega z Uredbo Sveta (EGS) št. 2082/92 o certifikatih o posebnih lastnostih za kmetijske proizvode in živila

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2082/92 z dne 14. julija 1992 o certifikatih o posebnih lastnostih za kmetijske proizvode in živila [1] in zlasti člena 9(1) Uredbe,

ker so skladno s členom 7 Uredbe (EGS) 2082/92 države članice Komisiji poslale vloge za registracijo nekaterih imen kot certifikatov o posebnih lastnostih;

ker smejo tako registrirana imena uporabljati oznako "zajamčena tradicionalna posebnost", ki je namenjena samo njim;

ker po objavi zadevnih imen v Uradnem listu Evropskih skupnosti [2] Komisija ni prejela nobene izjave o ugovoru v smislu člena 9 Uredbe;

ker se zato ta imena lahko vnesejo v "Register certifikatov o posebnih lastnostih " in se tako zaščitijo na celotnem ozemlju Skupnosti kot zajamčene tradicionalne posebnosti,

SPREJELA NASLEDNJO UREDBO:

Člen 1

Imena v Prilogi k tej uredbi se vnese v "Register certifikatov o posebnih lastnostih ", kakor je predvideno v členu 9(1) Uredbe (EGS) št. 2082/92.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. novembra 1997

Za Komisijo

Franz FISCHLER

Član Komisije

PRILOGA

- Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek, Oude Frambozenlambiek, Oude Fruit-lambiek (člen 13(1) Uredbe (EGS) št. 2082/92)1,

- Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek (člen 13(1) Uredbe (EGS) št. 2082/92)1,

- Faro (člen 13(1) Uredbe (EGS) št. 2082/92)[3].

[1] UL L 208, 24.7.1992, str. 9.

[2] UL C 21, 21.1.1997, str. 5.

[3] Glavni vidiki pogodbenih pogojev so objavljeni v Uradnem listu E

vropskih skupnosti C 21 z dne 21. januarja 1997, strani od 5 do 16).
Uredba Sveta (ES) št. 434/97

z dne 3. marca 1997

o spremembi Uredbe (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora

SVET EVROPSKE UNIJE JE,

ob upoštevanju Pogodbe o ustanovitvi Evropske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker Uredba (EGS) št. 2377/90 [4] predvideva postopno oceno snovi, katerih uporaba je bila odobrena na dan začetka veljavnosti navedene uredbe, in ker člen 14 Uredbe zato določa, da se od 1. januarja 1997 "za živali za proizvodnjo živil v Skupnosti prepove uporaba zdravil za uporabo v veterinarski medicini, ki vsebujejo farmakološko aktivne snovi, ki niso navedene v prilogah I, II ali III";

ker je treba to časovno obdobje, zato da bi imel ta postopek Skupnosti še naprej trdno znanstveno podlago ter da bi imeli veterinarji in uporabniki na voljo snovi, potrebne za varovanje zdravja živali, podaljšati za snovi, za katere so bile dokumentirane vloge za določitev najvišje mejne vrednosti ostankov predložene Komisiji ali Evropski agenciji za zdravila pred 1. januarjem 1996, in sicer glede na naravo snovi,

SPREJEL NASLEDNJO UREDBO:

Člen 1

V členu 14 Uredbe (EGS) št. 2377/90 se dodajo naslednji pododstavki:

"Vendar se datum iz prejšnjega pododstavka odloži za snovi, katerih uporaba je bila odobrena na dan začetka veljavnosti te uredbe in za katere so bile dokumentirane vloge za določitev najvišje mejne vrednosti ostankov predložene Komisiji ali Evropski agenciji za zdravila pred 1. januarjem 1996:

- do 1. januarja 1998 v primeru proizvodov na podlagi pirazolidona, nitroimidazolov, arzanilne kisline in fenilbutazona in

- do 1. januarja 2000, v primeru drugih snovi.

Agencija izda seznam teh snovi pred 7. junijem 1997."

Člen 2

Ta uredba začne veljati na dan objave v Uradnem listu Evropskih skupnosti.

Uporabljati se začne 1. januarja 1997.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. marca 1997

Za Svet

Predsednik

M. De Boer

[1] UL C 381, 17.12.1996, str. 9.

[2] Mnenje, dano dne 20. februarja 1997 (še ni objavljeno v Uradnem listu).

[3] Mnenje, dano dne 27. februarja 1997 (še ni objavljeno v Uradnem listu).

[4] UL L 224, 18.8.1990, str. 1. Uredba, kakor je bila nazadnje spremenjena z Uredbo Komisije (ES) št. 17/97 (UL L 5, 9.1.1997, str. 12).

--------------------------------------------------
UREDBA KOMISIJE (ES) št. 2390/97

z dne 1. decembra 1997

o spremembi Uredbe (EGS) št. 2213/83 o standardih kakovosti za čebulo in radič za siljenje (witloof)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1] in zlasti člena 2(2) Uredbe,

ker je Uredba Komisije (ES) št. 2448/95 z dne 10. oktobra 1995 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi [2] določila nove tarifne oznake KN; ker je zato treba spremeniti opredelitev čebule in radiča za siljenje (witloof) v Uredbi Komisije (EGS) št. 2213/83 z dne 28. julija 1983 o standardih kakovosti za čebulo in radič za siljenje (witloof) [3], kakor je bila nazadnje spremenjena z Uredbo (ES) št. 888/97 [4];

ker so si nosilci dejavnosti različno razlagali Uredbo (EGS) št. 2213/83 v zvezi z rastjo poganjkov pri čebuli; ker je treba Uredbo (EGS) št. 2213/83 spremeniti, da bi vključevala ustrezno opredelitev;

ker so ukrepi iz te uredbe v skladu z Upravljalnim odborom za sadje in zelenjavo,

SPREJELA NASLEDNJO UREDBO:

Člen 1

Uredba (EGS) št. 2213/83 se spremeni:

1. prvi odstavek člena 1 se nadomesti z naslednjim:

"Standardi trženja za čebulo s tarifno oznako KN 0703 10 19 in radič za siljenje (Witloof) s tarifno oznako KN 0705 21 00 so določeni v prilogah I in II k tej uredbi.";

2. Priloga I se spremeni, kot sledi:

v točki B dela II (določbe o kakovosti)

- druga alinea drugega pododstavka točke (i) se nadomesti z naslednjim:

"- morajo biti brez vidnih znakov odganjanja (brez vidnih poganjkov),"

- druga alinea drugega pododstavka točke (ii) se nadomesti z naslednjim:

"- zgodnje znake rasti vidnih poganjkov (največ 10 % po številu ali masi v vsaki enoti pakiranja),".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. decembra 1997

Za Komisijo

Franz FISCHLER

Član Komisije

[1] UL L 297, 21.11.1996, str. 1.

[2] UL L 259, 30.10.1995, str. 1.

[3] UL L 213, 4.8.1983, str. 13.

[4] UL L 126, 17.5.1997, str. 11.
Uredba Komisije (ES) št. 649/98

z dne 23. marca 1998

o spremembi Priloge k Uredbi Sveta (EGS) št. 2309/93

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2309/93 z dne 22. julija 1993, ki določa postopke Skupnosti za pridobitev dovoljenja za promet in nadzor zdravil za ljudi in za uporabo v veterini ter ustanavlja Evropsko agencijo za vrednotenje zdravil [1], zlasti člena 5(3) Uredbe,

ker bi se morala zaradi zdravstvenega varstva živali in ob upoštevanju posebne narave prometa z zdravili za uporabo v veterini vzpodbujati farmacevtska podjetja, da bi na področju veterine čimprej dala v promet nova in/ali inovativna zdravila;

ker farmacevtska podjetja pri razvoju zdravil, ki se med drugim nanašajo na klinične in toksikološke raziskave, zavezujejo osnovne zahteve; ker se te osnovne zahteve spreminjajo glede na to, ali je zdravilo namenjeno za domače živali, živali, ki so namenjene proizvodnji hrane, ali obe vrsti živali;

ker bi moral za nova in inovativna zdravila za uporabo v veterini veljati skladen in učinkovit nadzor farmakovigilance; ker je zato, ne glede na terapevtske indikacije in ciljno vrsto, nadzor nad določenim zdravilom bolje zaupati enemu samemu nacionalnemu organu ali organu Skupnosti;

ker je treba izboljšati tudi preglednost in olajšati dostop na trg zdravilom za uporabo v veterini, tako da se farmacevtskim podjetjem za določeno novo in/ali inovativno zdravilo ponudi možnost ene same vrste nacionalnega dovoljenja ali dovoljenja Skupnosti ne glede na ciljno vrsto za to zdravilo;

ker mora biti torej mogoče, da Evropska agencija za vrednotenje zdravil na zahtevo podjetja opravi vrednotenje katerega koli zdravila za uporabo v veterini, ki vsebuje novo zdravilno učinkovino, ki je na dan začetka veljavnosti te uredbe še nobena država članica ni dovolila za uporabo za živali;

ker so ukrepi iz te uredbe v skladu z mnenjem Stalnega odbora za zdravila za uporabo v veterini –

SPREJELA NASLEDNJO UREDBO:

Člen 1

V Delu B Priloge Uredbe (EGS) št. 2309/93 se zadnja alinea nadomesti z naslednjim besedilom: "Zdravila za uporabo v veterini, ki vsebujejo novo zdravilno učinkovino, ki je na dan začetka veljavnosti te uredbe še nobena država članica ni dovolila za uporabo za živali."

Člen 2

Ta uredba začne veljati naslednji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. marca 1998

Za Komisijo

Martin bangemann

Član Komisije

[1] UL L 214, 24.8.1993, str. 1.

--------------------------------------------------